**Likumprojekta “Grozījumi Invaliditātes likumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekta „Grozījumi Invaliditātes likumā” (turpmāk – likumprojekts) mērķis ir nodrošināt asistenta pakalpojumu pašvaldībā, augstskolā un koledžā sniegšanu pieejamo valsts budžeta līdzekļu ietvaros, nesaistot to ar minimālo algu. Likumprojekts stājas spēkā 2020.gada 1.janvārī. |
| **I. Tiesību akta projekta izstrādes nepieciešamība** |
| 1. | Pamatojums | Atbilstoši Ministru kabineta 2019.gada 13.septembra sēdes protokollēmuma Nr.41.1.§ 20.punktam Labklājības ministrijai uzdots izstrādāt grozījumus normatīvajos aktos, paredzot, ka valsts budžeta izdevumi, kas ir tieši saistīti ar minimālo algu ar 2020.gada 1.janvāri netiek piesaistīti minimālās algas apmēram, un iesniegt izskatīšanai Ministru kabinetā 2020.gada budžeta likumprojektu paketē.Likumprojekts izstrādāts, lai asistenta pakalpojumu pašvaldībā, augstskolā un koledžā varētu nodrošināt, nesasaistot asistenta atalgojumu ar minimālo algu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Invaliditātes likuma 12.panta pirmās daļas 3.punkts nosaka, ka personām ar invaliditāti tiek nodrošinātas tiesības pašvaldībā pēc to deklarētās dzīvesvietas saņemt no valsts budžeta apmaksātu asistenta pakalpojumu līdz 40 stundām nedēļā. Saskaņā ar minētā likuma 12.panta piekto, 5.1 un sesto daļu Ministru kabinets nosaka asistenta pakalpojumu, prasības asistentam, kritērijus atzinuma sniegšanai par asistenta pakalpojuma nepieciešamību un pakalpojuma apjoma noteikšanai, pakalpojuma piešķiršanas kārtību, kā arī asistenta pakalpojumam nepieciešamā valsts budžeta finansējuma aprēķināšanas un piešķiršanas kārtību. Savukārt Ministru kabineta 2012.gada 18.decembra noteikumi Nr. 942 “Kārtība, kādā piešķir un finansē asistenta pakalpojumu pašvaldībā, augstskolā un koledžā” (turpmāk – MK noteikumi Nr.942) nosaka, ka asistenta pakalpojumu pašvaldībā nodrošina personas deklarētās dzīvesvietas sociālais dienests, bet samaksu sociālajiem dienestiem par sniegto asistenta pakalpojumu veic Labklājības ministrija, pamatojoties uz sociālo dienestu sniegtajiem pārskatiem par asistenta pakalpojuma nodrošināšanu. Līdzekļu apmērs asistenta pakalpojumam tiek noteikts atbilstoši valsts budžetā attiecīgajā gadā asistenta pakalpojuma nodrošināšanai piešķirtajiem līdzekļiem. MK noteikumu Nr.942 22.1.apakšpunkts nosaka, ka valsts budžeta līdzekļus asistenta pakalpojuma nodrošināšanai izmanto asistenta atalgojumam atbilstoši kārtējam gadam valstī noteiktajai minimālajai stundas tarifa likmei normāla darba laika ietvaros, bet kopā ne vairāk kā par 40 stundām nedēļā vienam asistentam.Atbilstoši Ministru kabineta 2019.gada 20.augusta sēdes protokollēmuma Nr.35. 23.§ “Informatīvais ziņojums "Par valsts pamatbudžeta un valsts speciālā budžeta bāzi 2020., 2021. un 2022.gadam"” 1.punktam bāzes izdevumi 2020., 2021. un 2022.gadam asistenta pakalpojumu pašvaldībā, augstskolā un koledžā nodrošināšanai apstiprināti 17 616 217 euro apmērā, ņemot vērā 2019.gadā spēkā esošo minimālās algas apmēru (430 euro mēnesī). Līdz ar minimālās algas palielināšanu ir nepieciešami arī papildus valsts budžeta līdzekļi asistenta pakalpojuma nodrošināšanai. Jāņem arī vērā, ka asistenta pakalpojuma saņēmēju skaits ar katru gadu palielinās, un asistenta pakalpojuma nodrošināšanai izlietoto valsts budžeta līdzekļu summa palielinās.**Asistenta pakalpojuma saņēmēju skaits un izlietotie valsts budžeta līdzekļi 2016-2018**

|  |  |  |  |
| --- | --- | --- | --- |
|  | 2016.gads | 2017.gads | 2018.gads |
| Pakalpojuma saņēmēju skaits | 9 506 | 9 566 | 10 073 |
| Faktiski izlietotais valsts budžeta finansējums, euro | 12 774 204 | 12 669 205 | 14 995 037 |

Labklājības ministrija pašreiz strādā pie asistenta pakalpojuma sistēmas pilnveidošanas un plāno 2019.gada oktobrī iesniegt izskatīšanai Ministru kabinetā konceptuālu ziņojumu par asistenta pakalpojuma pilnveidošanu ar vairākiem pakalpojuma uzlabošanas variantiem. Taču, lai izpildītu Ministru kabineta 2019.gada 13.septembra sēdes protokollēmuma Nr.41.1.§ 20.punktā doto uzdevumu un veiktu attiecīgās izmaiņas, ir nepieciešams veikt grozījumus Invaliditātes likumā. Līdz ar to likumprojekts paredz:1. Izslēgt Invaliditātes likuma 12.panta pirmās daļas 3.punktā normu, ka asistenta pakalpojumu persona var saņemt līdz 40 stundām nedēļā un noteikt, ka maksimāli personai piešķiramo asistenta pakalpojuma apjomu nosaka Ministru kabinets.
2. Personām ar I invaliditātes grupu un redzes funkcionālajiem traucējumiem ir tiesības saņemt pabalstu par asistenta izmantošanu 10 stundas nedēļā. Personām, kuras saņem šo pabalstu, ir tiesības saņemt arī asistenta pakalpojumu daļā, kas pārsniedz 10 stundas nedēļā, proti, līdz 30 stundām nedēļā. Likumprojekts paredz saglabāt līdzšinējās personu ar I invaliditātes grupu ar redzes funkcionālajiem traucējumiem tiesības saņemt gan minēto pabalstu, gan asistenta pakalpojumu daļā, kas pārsniedz 10 stundas nedēļā, vienlaikus precizējot, ka asistenta pakalpojumu var saņemt ne vairāk kā Ministru kabineta noteikto maksimālo asistenta pakalpojuma apjomu.
3. Likumprojekts paredz jaunu deleģējumu Ministru kabinetam noteikt asistenta pakalpojuma atteikšanas, izbeigšanas, pārtraukšanas nosacījumus, maksimālo asistenta pakalpojuma apjomu un asistenta pakalpojumam nepieciešamā valsts budžeta finansējuma apmēru.
	* Spēkā esošais Invaliditātes likuma regulējums paredz, ka Ministru kabinets nosaka asistenta pakalpojuma piešķiršanas kārtību, taču nav deleģējuma noteikt asistenta pakalpojuma atteikšanas, izbeigšanas un pārtraukšanas nosacījumus, līdz ar to likumprojekts paredz noteikt šādu deleģējumu.
	* Ņemot vērā to, ka likumprojekts paredz izslēgt Invaliditātes likuma 12.panta pirmās daļas 3.punktā normu, ka asistenta pakalpojumu persona var saņemt līdz 40 stundām nedēļā, lai noteiktu personai piešķiramā asistenta pakalpojuma apmēru, ir nepieciešams deleģējums Ministru kabinetam noteikt maksimālo asistenta pakalpojuma apjomu.
	* Spēkā esošais Invaliditātes likuma regulējums paredz, ka Ministru kabinets nosaka asistenta pakalpojumam nepieciešamā valsts budžeta finansējuma aprēķināšanas un piešķiršanas kārtību, taču neparedz noteikt asistenta pakalpojuma nodrošināšanai nepieciešamā valsts budžeta apmēru. Saskaņā ar MK noteikumu Nr.942 normām asistentam atalgojums tiek maksāts atbilstoši minimālajai stundas tarifa likmei, bet saskaņā ar Ministru kabineta 2019.gada 13.septembra sēdes protokollēmuma Nr.41.1.§ 20.punkta uzdevumu, ir nepieciešams atsaistīt asistenta atalgojuma apmēru no minimālās algas. Lai nodrošinātu asistenta pakalpojuma pieejamību personām ar invaliditāti un paredzētu asistenta pakalpojuma nodrošināšanai nepieciešamos valsts budžeta līdzekļus, likumprojekts paredz deleģējumu Ministru kabinetam noteikt asistenta pakalpojumam nepieciešamā valsts budžeta finansējuma apmēru.
4. Likumprojekts paredz pārejas noteikumus, ka 12.panta 5.2 daļa un grozījumi 12.panta pirmās daļas 3. un 3.1 punktā un sestajā daļā stājas spēkā 2021.gada 1.janvārī. Atsaistīt asistenta darba samaksu no minimālās algas ar 2020.gada 1.janvāri nav iespējams, jo saskaņā ar darba likumdošanu darba samaksa nevar būt zemāka par minimālās algas apmēru. Lai rastu risinājumus kas būtiski nepalielinās valsts budžeta izdevumus šim mērķim, ir nepieciešams kardināli mainīt asistenta pakalpojuma nodrošināšanas modeli. Jauna asistenta pakalpojuma nodrošināšanas modeļa ieviešanai ir nepieciešams viens gads, jo jauna tiesiskā regulējuma izstrādes gaitā ir jāsalāgo gan personu ar invaliditāti intereses pārstāvošo nevalstisko organizāciju, gan pašvaldību viedokļi, kā arī jāņem vērā šim mērķim pieejamie valsts budžeta līdzekļi. Ir nepieciešams veikt atbilstošus pielāgojumus Valsts sociālās politikas monitoringa informācijas sistēmā (turpmāk – SPOLIS) un pašvaldību sociālo dienestu izmantotajā Sociālās sfēras procesu pārvaldības lietojumprogrammā SOPA, kā arī nepieciešams savlaicīgi informēt un sagatavot pašvaldību sociālo dienestu speciālistus saistībā ar jaunā asistenta pakalpojuma nodrošināšanas modeļa ieviešanu. Saskaņā ar Ministru kabineta 2019.gada 13.septembra sēdes protokollēmuma Nr.41.1.§ 19.punktu minimālā mēneša darba algas palielināšana tiek atbalstīta ar 2021.gadu, līdz ar to izmaiņas par asistenta pakalpojuma atalgojumu var stāties spēkā no 2021.gada 1.janvāra.
 |
| 3. | Projekta izstrādē iesaistītās institūcijas un publiskas personas kapitālsabiedrības | Labklājības ministrija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekts tieši attiecas uz asistenta pakalpojuma saņēmējiem un viņu asistentiem. Saskaņā ar SPOLIS datiem asistenta pakalpojumu 2018.gadā kopumā saņēma 10396 personas ar invaliditāti, bet pakalpojumu sniedza 10582 asistenti. Tāpat likumprojekts attiecas uz 119 pašvaldību sociālajiem dienestiem, kas nodrošina asistenta pakalpojumu.Likumprojekts var attiekties uz apmēram 24500 personām ar invaliditāti, kurām ir tiesības vērsties ar iesniegumu pašvaldības sociālajā dienestā, lai pieprasītu asistenta pakalpojumu (personas ar I un II invaliditātes grupu, kurām Veselības un darbspēju ekspertīzes ārstu valsts komisija (turpmāk – VDEĀVK) ir izsniegusi atzinumus par asistenta pakalpojuma nepieciešamību un bērni ar invaliditāti no 5 gadu vecuma, kuriem VDEĀVK ir izsniegusi atzinumu par īpašas kopšanas nepieciešamību). Tiesiskais regulējums var attiekties arī uz šo personu radiniekiem, draugiem vai citām personām, kurām ir darba vai personiskā pieredze saskarsmē ar personām ar invaliditāti un kuras potenciāli varētu sniegt asistenta pakalpojumu. |
| 2. | Tiesiskā regulējuma ietekme uz tautsaimniecību un administratīvo slogu | Likumprojektam nav būtiskas ietekmes uz tautsaimniecību. Likumprojekta tiesiskais regulējums nemaina tiesības un pienākumus, kā arī veicamās darbības ne sabiedrības grupām un institūcijām, ne fiziskām personām. |
| 3. | Administratīvo izmaksu monetārs novērtējums | Projekts nerada administratīvās izmaksas privātpersonām un juridiskām personām. |
| 4. | Atbilstības izmaksu monetārs novērtējums | Projektā ietverto prasību izpilde nerada izmaksas fiziskām un juridiskām personām. |
| 5. | Cita informācija | Nav |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019 | Turpmākie trīs gadi (*euro*) |
| 2020 | 2021 | 2022 |
| saskaņā ar valsts budžetu kārtējam gadam\* | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru\*\* | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru\*\* | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 15 868 085 | 0 | 15 836 070 | 1 780 147 | 15 836 070 | 1 780 147 | 1 780 147 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 15 868 085 | 0 | 15 836 070 | 1 780 147 | 15 836 070 | 1 780 147 | 1 780 147 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 15 868 085 | 0 | 15 836 070 | 1 780 147 | 15 836 070 | 1 780 147 | 1 780 147 |
| 2.1. valsts pamatbudžets | 15 868 085 | 0 | 15 836 070 | 1 780 147 | 15 836 070 | 1 780 147 | 1 780 147 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | *\*Ar izmaiņām līdz 19.09.2019.**\*\* Finansējums ir norādīts atbilstoši Labklājības ministrijas maksimāli pieļaujamajam valsts pamatbudžeta izdevumu apjomam 2019.-2021.gadam.*Atbilstoši likumam “Par valsts budžetu 2019.gadam” apakšprogrammā 05.01.00 “Sociālās rehabilitācijas valsts programmas” asistenta pakalpojumu pašvaldībā, augstskolā un koledžā nodrošināšanai plānots finansējums 15 868 085 euro apmērā valsts transferts budžeta uzturēšanas izdevumiem pašvaldībām, tai skaitā 32 015 euro apmērā, pamatojoties uz Finanšu ministrijas 18.09.2019. rīkojumu Nr.324 “Par apropriāciju izmaiņām” lai nodrošinātu asistenta pakalpojumus augstākās izglītības posmā ar 2019.gada 1.septembri, saņemot transferta pārskaitījumu no Izglītības un zinātnes ministrijas budžeta programmas 12.00.00 “Finansējums asistenta pakalpojuma nodrošināšanai personai ar invaliditāti pārvietošanās atbalstam un pašaprūpes veikšanai”.Atbilstoši Ministru kabineta 2019.gada 20.augusta sēdes protokollēmuma Nr.35. 23.§ “Informatīvais ziņojums "Par valsts pamatbudžeta un valsts speciālā budžeta bāzi 2020., 2021. un 2022.gadam"” 1.punktam, bāzes izdevumi 2020., 2021. un 2022.gadam asistenta pakalpojumu pašvaldībā, augstskolā un koledžā nodrošināšanai apstiprināti 17 616 217 euro apmērā ik gadu, atbilstoši prognozētajam asistenta pakalpojuma saņēmēju skaitam.Ņemot vērā, ka ar 2021.gadu plānota minimālās mēneša darba algas paaugstināšana līdz 500 euro apmērā, tad, ja netiktu veikti grozījumi, ar 2021.gadu būtu papildus nepieciešami valsts budžeta līdzekļi 2 914 011 euro apmērā.Labklājības ministrija 2020.gadā un turpmāk asistenta pakalpojumu pašvaldībā, augstskolā un koledžā nodrošinās asistenta pakalpojumam piešķirto līdzekļu ietvaros. Ja manīsies prognozes par personu ar invaliditāti skaitu, kuras saņem asistenta pakalpojumu, Labklājības ministrija normatīvo aktu noteiktajā kārtībā iesniegs priekšlikumus bāzes izdevumu 2021., 2022. un 2023.gadam precizēšanai. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav |
| 8. Cita informācija | Likumprojekts izstrādāts, atbilstoši Ministru kabineta 2019.gada 13.septembra sēdes protokollēmuma Nr.41.1.§ 20.punktam, paredzot, ka valsts budžeta izdevumi asistenta pakalpojumu pašvaldībā, augstskolā un koledžā nodrošināšanai, kas šobrīd ir tieši saistīti ar minimālo algu ar 2020.gada 1.janvāri netiek piesaistīti minimālās algas apmēram. Likumprojekts izskatāms vienotā paketē ar likumprojektu „Par valsts budžetu 2020.gadam” un likumprojektu "Par vidēja termiņa budžeta ietvaru 2020., 2021. un 2022.gadam" |
|  |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | 1. Likumprojekts izskatāms vienotā paketē ar likumprojektu „Par valsts budžetu 2020.gadam” un likumprojektu "Par vidēja termiņa budžeta ietvaru 2020., 2021. un 2022.gadam".
2. Pēc likumprojekta pieņemšanas Saeimā jāizstrādā jauni Ministru kabineta noteikumi, lai no 2021.gada 1.janvāra noteiktu asistenta pakalpojuma pašvaldībā, augstskolā un koledžā piešķiršanas, atteikšanas, izbeigšanas un pārtraukšanas nosacījumus, prasības asistentam, kritērijus atzinuma sniegšanai par asistenta pakalpojuma nepieciešamību un pakalpojuma apjoma noteikšanai, maksimālo vienam klientam piešķiramo asistenta pakalpojuma apjomu, asistenta pakalpojumam nepieciešamā valsts budžeta finansējuma aprēķināšanas un piešķiršanas kārtību, kā arī asistenta pakalpojuma nodrošināšanai nepieciešamā valsts budžeta apmēru.
 |
| 2. | Atbildīgā institūcija | Labklājības ministrija |
| 3. | Cita informācija | Nav |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekts nemaina asistenta pakalpojuma pieejamības un apjoma nosacījumus. Sabiedrības pārstāvji tiks iesaistītas Ministru kabineta noteikumu projekta izstrādē, lai veidotu asistenta pakalpojuma nodrošināšanas kārtību iespējami atbilstošu asistenta pakalpojuma saņēmēju vajadzībām. Pēc Ministru kabineta lēmuma pieņemšanas par konceptuālajā ziņojumā piedāvātajiem risinājumiem, Labklājības ministrija organizēs diskusijas par konkrēto izmaiņu ieviešanas un piemērošanas nosacījumiem. |
| 2. | Sabiedrības līdzdalība projekta izstrādē | Likumprojekts šo jomu neskar |
| 3. | Sabiedrības līdzdalības rezultāti | Likumprojekts šo jomu neskar |
| 4. | Cita informācija | Nav |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pašvaldību sociālie dienesti. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekta izpilde neietekmēs pārvaldes funkcijas vai institucionālo struktūru. Jaunu institūciju izveide, esošu institūciju likvidācija vai reorganizācija nav nepieciešama.Likumprojekta izpilde neietekmēs cilvēkresursus.  |
| 3. | Cita informācija | Nav |

Labklājības ministre Ramona Petraviča

Einārs Grāveris, 67021593

Einars.graveris@lm.gov.lv